1962ko Italiako Giroa

1962ko Italiako Giroa Itzuli Handi honen 45. edizioa izan zen. 1962ko maiatzak 19 eta ekainak 9 artean ospatu zen, 21 etapatan banatutako 4180 kilometroko ibilbidea eginez. Franco Balmamion izan zen garailea eta proba, batez beste, 33,955 kilometro orduko abiaduran bete zuen. Itzulia Milanen hasi eta amaitu zen.

130 txirrindularik hasi eta 47k amaitu zuten proba.

Beste behin, baldintza meteorologikoek zerikusi handia izan zuten lasterketan. 14. etapan, elur ekaitz gogor batek antolakuntza etapa laburtzera behartu zuen, aurreikusitako ibilbidetik azken bi mendateak kenduz, eta, beraz, etaparen helmuga Passo Rollen ezarriz, mendate horren tontorrera iritsi zen lehena Vincenzo Meco izan zelarik. Egun horretan 57 txirrindulari izan ziren proba utzi zutenak. Baina, zalantzarik gabe, edizio honen etapa erabakigarria 16.a izan zen, Angelino Solerrek irabazi zuena, etapan bigarren izan zen Franco Balmamioni ia minutu eta erdi ateraz. Italiarra izan zen egun horretan onura gehien jaso zuena, sailkapen nagusiari kolpe handia emanez eta hurrengo egunean itzuliko lider berri bihurtuz. Ohi zen bezala, azken aurreko etapa goi mendateetakoa zen, eskalatzaileei lasterketan garaipena lortzeko aukera handiak emanez. Alabaina, oraingoan ez zen ustekabekorik egon, eta Balmamionek arazorik gabe mantendu zuen maglia arrosa.

Taldeak

Etapak

Sailkapenak

Kanpo estekak 

Italiako Giroa
1962 kirolean